b"\n_START_ARTICLE_\nPAS Tehran FC\n_START_SECTION_\nHist\xc3\xb2ria\n_START_PARAGRAPH_\nEl 1953 diversos capitans de policia, entre ells el capit\xc3\xa0 Assadolahi, decidiren crear un club de futbol naixent el Police Academy Cadets, participant en el campionat dels Jocs de les Forces Armades, on es classific\xc3\xa0 en segona posici\xc3\xb3. M\xc3\xa9s endavant, el capit\xc3\xa0 Sadeghi juntament amb el capit\xc3\xa0 Assadolahi es convertiren en els responsables de l'equip, el qual pass\xc3\xa0 a anomenar-se Shahrbani FC, essent l'entrenador Bahman Shahidi. El 8 de juliol de 1963 el club es registr\xc3\xa0 oficialment i adopt\xc3\xa0 el nom de PAS FC. El major \xc3\xa8xit del club fou el triomf en la Lliga de Campions de l'AFC l'any 1993._NEWLINE_La temporada 2006-07 el club acab\xc3\xa0 11\xc3\xa8 a la lliga iraniana. El fet que la ciutat de Teheran tingu\xc3\xa9s un gran nombre de clubs feu que es comenc\xc3\xa9s a plantejar recol\xc2\xb7locar el club en alguna altra ciutat. Finalment, el 9 de juny del 2007, el PAS Teheran fou oficialment dissolt i la seva pla\xc3\xa7a fou ocupada per un nou club anomenat PAS Hamedan. El planter i cos t\xc3\xa8cnic es traslladaren per tant a la ciutat de Hamedan per formar el nou equip. Pel que fa al club esportiu PAS Cultural and Sport Club rest\xc3\xa0 a Teheran per\xc3\xb2 competint en proves amateurs i de joves, essent possible que en un futur es reactiv\xc3\xa9s la secci\xc3\xb3 de futbol."